CELEX: 62008TN0166
Language: ro
Date: 2008-05-06 00:00:00
Title: Cauza T-166/08: Acțiune introdusă la 6 mai 2008 — Ivanov/Comisia Comunităților Europene

19.7.2008   
            
            
               RO
            
            
               Jurnalul Oficial al Uniunii Europene
            
            
               C 183/23
            
         Acțiune introdusă la 6 mai 2008 — Ivanov/Comisia Comunităților Europene
   (Cauza T-166/08)
   (2008/C 183/46)
   Limba de procedură: franceza
   Părțile
   
      Reclamant: Vladimir Ivanov (Boulogne Billancourt, Franța) (reprezentant: F. Rollinger, avocat)
   
      Pârâtă: Comisia Comunităților Europene
   Concluziile reclamantului
   
               —
            
            
               constatarea responsabilității Comisiei pentru încălcarea principiilor transparenței, bunei administrări, nediscriminării și egalității de tratament în cadrul procedurii de recrutare ce s-a desfășurat ca urmare a anunțului de post vacant pentru un post de „consilier de preaderare și raportor politic” stabilit la Sofia în mai 2003;
            
         
               —
            
            
               obligarea Comisiei la repararea prejudiciului suferit de acesta în temeiul articolului 288 paragraful al doilea din Tratatul de Instituire a Comunităților Europene;
            
         
               —
            
            
               de asemenea obligarea părții adverse la plata către reclamant a sumei de 180 000 EUR cu titlu de daune interese pentru prejudiciul suferit;
            
         
               —
            
            
               precum și obligarea la plata sumei de 10 000 EUR cu titlu de daune morale suferite de reclamant;
            
         
               —
            
            
               obligarea Comisiei Comunităților Europene la plata cheltuielilor de judecată.
            
         Motivele și principalele argumente
   În 2003 reclamantul și-a depus candidatura pentru un post de agent local în calitate de „consilier de preaderare” la Sofia. Candidatura acestuia a fost respinsă în etapa preliminară de selecție pentru motivul dublei sale naționalități franco-bulgare, în condițiile în care numai candidații având naționalitatea unui stat membru erau eligibili pentru postul vacant.
   În cursul procedurii de recrutare și după respingerea candidaturii sale, reclamantul a solicitat în zadar Comisiei informații mai ample privind procedura și motivarea respingerii candidaturii sale. Acesta a sesizat Ombudsmanul european, care a ajuns la concluzia existenței unei proaste administrări și unei încălcări a principiului nediscriminării sau a principiului egalității de tratament din partea Comisiei.
   Prin intermediul prezentei acțiuni, reclamantul solicită Tribunalului să constate responsabilitatea extracontractuală a Comisiei pentru încălcarea principiilor transparenței, bunei administrări, nediscriminării și egalității de tratament în cadrul procedurii de recrutare în discuție.